جون کری نینگ کابل دن سفر قیلیشی بیلن انفجار حادثه سی یوز بیردی
امریکا قوشمه ایالتلری تشقی ایشلر وزیری جون کری نینگ کابل سفری نینگ آرتیدن کابل ده انفجار حادثه لری یوز بیردی. کابل پولیس اداره سی انفجارلردن بیرته سی نینگ بیر مکتب گه توشگن راکت نینگ سیسی ایکن لیگینی معلوم قیلیب، هیچ کیم گه ضرر ییتیشمه گن لیگینی بیلدیردی. اوشبو انفجار حادثه لری جون کری بیلن یانیده گی لرنینگ کابل دن سفر قیلیشی نینگ آرتیدن یوز بیرگن. جون کری طالبان بیلن افغانستان حکومتی آره سیده گی صلح اوچره شووی نینگ تکرار باشله ییشی و ملی حکومت گه همکارلیک اوچون افغانستانگه سفر قیلگن لیگی ایفاده ایتیلدی. امریکا قوشمه ایالتلری نینگ تشقی ایشلر وزیری جون کری افغانستان ده گی سفری چوکاتیده جمهور رئیس محمد اشرف غنی و اجرائیه رئیسی عبدالله عبدالله بیلن اوچره شدی و غنی بیلن مشترکاً مطبوعات گه بیانات بیردی.
جون کری ملی حکومت نینگ 5 ییل بوییچه دوام ایترلیگینی معلوم قیلیب، غنی و عبدالله نینگ لویه جرگه نی تیزلیکده ایجاد ایتیب اجرائیه رئیس لیگی نینگ باش وزیرلیک سویه سیگه آلیب باریلیشی اوچون خلق گه فرصت بیریلیشینی تأکیدله دی. کری طالبان گروهی نینگ صلح پروسه سیگه قوشیلیشینی هم سوره دی. عین دمده افغانستان اردوسیگه اوز همکارلیک لری نینگ دوام ایترلیگینی بیان ایتدی.
افغانستان جمهور رئیسی محمد اشرف غنی ایسه امریکا قوشمه ایالتلریگه اوز منتدارچیلیگینی بیلدیریب، اولکه ده گی فساد گه قرشی کوره شر لیگینی اورغوله دی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
